laion/Wikipedia-Exotic huggingface dataset:
The Complete Studio Recordings (ლედ ზეპელინის ალბომი)

Complete Studio Recordings — ინგლისური მძიმე როკ-ჯგუფ ლედ ზეპელინის ალბომების კომპლეტი, რომელიც გამოვიდა 1993 წელს. მასში შეტანილია ჯგუფის 9 სტუდიური ალბომი და იშვიათი სიმღერების დისკი. შეტანილია ოთხი სიმღერა: Baby Come On Home, Travelling Riverside Blues, White Summer/Black Mountain Side, და Hey Hey What Can I Do. ინფორმაცია საიტზე Discogs ↑ The Complete Studio Recordings AllMusic-ზე ↑ American album certifications – Led Zeppelin – The Complete Studio Recordings. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სიდნეის მეტროპოლიტენი

სიდნეის მეტროპოლიტენის ცნება შეიძლება პირობითად ჩაითვალოს, რადგან ავსტრალიის ამ უდიდეს ქალაქს, სადაც კარგად არის განვითარებული რკინიგზა, აქვს რამდენიმე მიწისქვეშა მეტროსმაგვარი მონაკვეთი, რომელიც არა მხოლოდ ხალხის, არამედ ტვრთების გადაზიდვასაც ემსახურება, თუმცა, განსხვავებული ხაზებით. სამგზავრო მომსახურებას კორპორაცია "რეილკორპი" (ინგ RailCorp) ახორციელებს. მატარებლები დღეში 20 საათს მუშაობენ კვირაში 900,000 მგზავრით. ხაზების საერთო სიგრძე 2080 კმ-ია 306 სადგურით (მათ შორის საქალაქთაშორისო ხაზები). საგარეუბნო მარშრუტები სიდნეიში ოთხივე მიმართულებით არის განვითარებული. ყველა ხაზი ელექტროფიცირებულია 1926 წლიდან. ქალაქის ცენტრში ხაზები მიწისქვეშ გადის და წრიულ ფორმას ჰქმნის, რაც თავის მხრივ, სამგზავრო რკინიგზას უფრო მეტროს სახეს აძლევს. უნდა აღინიშნოს, რომ მატარებლები პიკის საათში 15 წუთიანი ინტერვალებით მოძრაობენ (რაც მეტროს სტანდარტებს უფრო აშორებს), ხოლო ჩვეულებრივ დროს და უქმეებზე 30 წუთიანი ინტერვალებით. 2008 წელს ხელისუფლების მიერ გაკათებული ოფიციალური განცხადებით, ქალაქის ჩრდილოეთის უბნების დასაკავშირებლად მეტროს მშენებლობა იწყება 34 კმ სიგრძის ხაზზე 17 სადგურით. ხაზი ჩაფიქრებულია როგორც სტანდარტული მეტროსისტემა. პირველი რკინიგზა, რომელიც სიდნეისა და პარამატას აკავშირებდა 1855 წელს გაიხსნა. ეს რკინიგზაც იგივე სტანდარტებით შეიქმნა მთავრობის მიერ, როგორითაც ახალი სამხრეთი უელსის სარკინიგზო სისტემა იყო კონსტრუირებული. 1880 წლისთვის ჰოუმბუშისკენ უკვე ყოველ ნახევარ საათში გადიოდა მატარებელი. 1893 წელს რკინიგზა სიდნეის პორტსაც დაუკავშირდა. 1926 წელს ხაზების ელექტროფიცირება დაიწყო. 1956 წელს პირველი მიწისქვეშა ხაზი გაიყვანეს. მეტროპოლიტენების სია NSWRail.net
გაზიანთეფი

გაზიანთეფი (თურქ. Gaziantep) — ქალაქი თურქეთის სამხრეთში, გაზიანთეფის პროვინციის ადმინისტრაციული ცენტრი. მოსახლეობა - 1,237,874 კაცი, მოსახლეობის რაოდენობით მეექვსე ადგილზეა თურქეთში. 1921 წლის 8 თებერვლამდე ქალაქი ატარებდა სახელს „ანთეფი“, ტიტული გაზი - მამაცი ქალაქს მიანიჭა თურქეთის პარლამენტმა სახელმწიფოს დამოუკიდებლობისათვის ბრძოლაში შეტანილი წვლილის გამო. ვიკისაწყობში არის გვერდი თემაზე: გაზიანთეფი (ინგლისური) Discover Gaziantep დაარქივებული 2016-01-01 საიტზე Wayback Machine. (ინგლისური) Gaziantep Photos (ინგლისური) Over 1500 pictures of the city, monuments, museums - without advertising (ინგლისური) About Coffee house culture in Gaziantep
გირესუნი

გირესუნი (ბერძ. Κερασοῦς, კერასუსი) — ქალაქი ჩრდილოეთ თურქეთში, შავი ზღვის რეგიონში. გირესუნის პროვინციის ადმინისტრაციული ცენტრი. ქალაქ ტრაპიზონიდან 175 კმ-ის დაშორებით. აქვს ნავსადგური შავი ზღვის სანაპიროზე, არის სასოფლო-სამეურნეო რაიონის სავაჭრო ცენტრი, განვითარებულია თხილის პირველადი გადამუშავება. მთავარი სტატია: კერასუნტი. ამ ადგილზე მდებარეობდა ანტიკური ქალაქი კერასუნტიმას იხსენიებს ქსენოფონტი ათი ათასი ბერძენი მეომარის ამბის თხრობისას.„რავენელის კოსმოგრაფიის“ მიხედვით კერასუსი კორალადან აღმოსავლეთით, 60 სტადიონის მანძილზე და იერონ ოროსიდან დასავლეთით, 90 სტადიონის მანძილზე მდებარეობს. ელინისტურ ეპოქაში დასახლებას ფარნაკია ეწოდებოდა. ქართული საბჭოთა ენციკლოპედია, ტ. 3, თბ., 1978. — გვ. 166. ვიკისაწყობში არის გვერდი თემაზე: გირესუნი ოფიციალური საიტი Giresun culture and travel info დაარქივებული 2008-06-11 საიტზე Wayback Machine. Giresun.com.tr (in Turkish) დაარქივებული 2020-11-28 საიტზე Wayback Machine. Giresun culture and travel info (in Turkish) Çanakçı photos დაარქივებული 2009-02-01 საიტზე Wayback Machine. Kerasus (Giresun) დაარქივებული 2014-05-02 საიტზე Wayback Machine. ↑ 1.0 1.1 Richard Talbert, ed. (2000). Barrington Atlas of the Greek and Roman World. Princeton University Press. გვ. 87 ↑ University of Gothenburg, Digital Atlas of the Roman Empire. ↑ ქსენოფონტი. „ანაბაზისი. 5.3.2.“ ↑ სტრაბონი, „გეოგრაფიკა" გვ. 548. ისააკ კასუბონის გამოცემა
რენის მეტროპოლიტენი

რენის მეტროპოლიტენი (ფრანგ. Métro de Rennes) — ბრეტანის დედაქალაქ რენის მეტროპოლიტენი. ლოზანის მეტროპოლის მეორე ხაზის გახსნამდე (ჩქაროსნული ტრამვაიდან მეტროდ გადაკეთდა) 2008 წლის ოქტომბრამდე 200 ათასიანი რენი მსოფლიოში ყველაზე პატარა ქალაქი იყო, რომელსაც მეტროპოლიტენი ჰქონდა. რენის მეტრო 2002 წლის 15 მარტიდან მუშაობს. მეტრო Siemens VAL ტექნოლოგიაზეა დამყარებული სრულიად ავტომატურია, მემანქანეების გარეშე. სადგურები დახურული ტიპისაა გასაწევი კარებებით. სისტემას სულ 4 ადამიანი მართავს შანტეპის დეპოში ცენტრალური სამართავი პოსტიდან. მეტროპოლიტენს 120 სათვალთვალო კამერა ემსახურება. რენის მეტროპოლიტენს ერთი ხაზი აქვს 15 სადგურით (12 მიწისქვეშაა). ხაზი ქალაქს სამხრეთ-აღმოსავლეთიდან ჩრდილო-დასავლეთით კვეთს. არსებობს რკინიგზის სადგურზე გადასაჯდომი. საესტაკადო სადგური Poterie და ვიადუკები ნორმან ფოსტერის მიერ არის დაპროექტებული. მეტროში წარწერები ბრეტონულ ენასა და გალოზეა დუბლირებული. მეტროპოლიტენების სია VAL de Rennes : le dernier métro, in Revue La vie du rail et des transports no 223 du 13 mars 2002 Laurent Fouillé, « Comment s’évalue un « bon TCSP » ? Demande à celui qui l’a fait ! » Le VAL de Rennes et son évaluation, vol. 52, t. 1-2, Revue Géographique de l'Est, coll. « Territoires et transports en commun en site propre », 18 octobre 2012 (lire en ligne [archive]) Jean-Côme Tihy, La mise en perspective du choix du VAL, une recherche d'attractivité ?, Rennes, SciencesPo Rennes, 2011- შეგიძლიათ იხილოთ მედიაფაილები თემაზე „Rennes metro“ ვიკისაწყობში. დაპროექტებული მეტროხაზი 2015 წლისთვის დაარქივებული 2005-10-12 საიტზე Wayback Machine. Rennes page დაარქივებული 2007-11-18 საიტზე Wayback Machine. at UrbanRail.Net STAR, რენის სატრანსპორტო ქსელი დაარქივებული 2006-01-14 საიტზე Wayback Machine. (ფრანგულად)
ზვიადისტები

ზვიადისტები — 1991-1993 წლების საქართველოს სამოქალაქო ომში ჩამოგდებული ყოფილი პრეზიდენტი ზვიად გამსახურდიას მომხრეთა არაფორმალური სახელი. პრეზიდენტი ზვიად გამსახურდია ჩამოგდებულ იქნა სისხლიანი გადატრიალებით, რის გამოც 1991 წლის 20 დეკემბერსა და 1992 წლის 6 იანვარსა შორის თბილისის ცენტრი თითქმის მთლიანად განადგურდა. მისმა მომხრეებმა, ე.წ. ზვიადისტებმა მასიური დემონსტრაციები მოაწყვეს საქართველოს სხვადასხვა რეგიონში გადატრიალების შემდეგ მოსული მთავრობის წინააღმდეგ, რომელსაც სათავეში ყოფილი კომუნისტი ლიდერი ედუარდ შევარდნაძე ედგა. ზვიადისტების მიერ შექმნილი შეიარაღებული დაჯგუფებები ხელს უშლიდნენ სამთავრობო ჯარებს სამეგრელოს გაკონტროლებაში. შეტაკებები პრო- და ანტიგამსახურდიას ძალებს შორის გრძელდებოდა 1992-1993 წლების განმავლობაში და სრულმასშტაბიან ომში გადაიზარდა 1993 წლის სექტემბერში გამსახურდიას დასავლეთ საქართველოში დაბრუნების შემდეგ. ზვიადისტი აჯანყებულები საბოლოოდ დამარცხებულ იყვნენ, ხოლო გამსახურდიამ 1993 წლის დეკემბრის ბოლოს სავარაუდოდ თავი მოიკლა (ეს ფაქტი დღემდე სადაოა). გამსახურდიას სხეული აღმოაჩინეს და მისი გარდაცვალება დაადასტურეს 1994 წლის 15 თებერვალს. გამსახურდიას გარდაცვალების შემდეგ მის მომხრეებს ერთიანი პარტია არასდროს შეუქმნიათ, ნაცვლად ისინი სხვადასხვა პოლიტიკურ ორგანიზაციებსა და სოციალურ მოძრაობებს შეუერთდნენ. ზოგიერთი მათგანი კვლავაც აგრძელებდა ედუარდ შევარდნაძის მთავრობის წინააღმდეგ ბრძოლას. 1998 წლის ოქტომბერში ზვიადისტმა ოფიცრებმა მოაწყვეს ბუნტი ედუარდ შევარდნაძის მთავრობის დასამხობად. ამბოხება გადაიზარდა სახელმწიფო გადატრიალების წარუმატებელ მცდელობაში. მისი ხელმძვანელების უმრავლესობა დააკავეს, ხოლო ამბოხების მთავარი სულისჩამდგმელი აკაკი ელიავა მძევლების გათავისუფლების მიზნით მოწყობილი სპეცოპერაციის დროს მოკლეს. ეს იყო უკანასკნელი შემთხვევა, როდესაც ზვიადისტები გაერთიანდნენ და ქვეყნის სათავეში მოსვლა სცადეს.
ჯულია ტაილერი

ჯულია გარდინერ ტაილერი (ინგლ. Julia Gardiner Tyler; დ. 4 მაისი, 1820 — გ. 10 ივლისი, 1889) — აშშ-ის მეათე პრეზიდენტის ჯონ ტაილერის მეორე მეუღლე და აშშ-ის პირველი ქალბატონი 1844 წლის 26 ივნისადან 1845 წლის 4 მარტამდე. შეგიძლიათ იხილოთ მედიაფაილები თემაზე „ჯულია ტაილერი“ ვიკისაწყობში. ჯულია ტაილერი — C-SPAN ↑ ჯულია ტაილერი, ბრიტანიკა, წაკითხვის თარიღი 18 ოქტომბერი, 2019
ნეიმორი

ნეიმორი (ინგლ. Namor) — Marvel Comics-ის პირველი სუპერგმირი. იგი შექმნა ბილ ევერენმა. პერსონაჟი პირველად Motion Picture Funnies Weekly-ში გამოჩნდა, 1939 წლის აპრილში, და ერთ-ერთ ყველაზე ცნობილ სუპერგმირად იქცა. მისი მამა ლეონარდ მაქკენზია, უბრალო მეთევზე, რომელიც ანტარქტიდას ეძებდა. ერთხელ მისი გემი კლდეს შეასკდა, და ლეონარდმა ასაფეთქებლებით გაიკვლია გზა. მან არ იცოდა, რომ მიაგნო ატლანტიდის გადარჩენილ ნაწილს. ატლანტიდის მეფე თჰაკორმა მას თავისი ქალიშვილი მიათხოვა ფენ ვისიატინი. შემდეგ ისინი ერთმანეთს დააშორეს თუმცა ბოლოს მაინც ერთად დარჩნენ. მალე გაჩნდა ბავშვი ,სახელად ნეიმორი. ის ბევრ სუპერგმირთან (მათ შორის კაპიტან ამერიკასთან) ერთად ებრძოდა ბოროტებას.
აგლუტინაცია (ბიოლოგია)

აგლუტინაცია (ლათ. agglutination) ანუ შეწებება — სხვადასხვა ნაწილაკების - სისხლის ფორმიანი ელემენტების (განსაკუთრებით წითელი ბურთულების - ერითროციტების), სისხლში შეწონილი ბაქტერიების და სხვათა გუნდებად შეწებებას და დალექვას. აგლუტინაციას იწვევს განსაკუთრებული ნივთიერებები - აგლუტინინები (სპეციფიკური ანტისხეულები), რომლებიც გროვდება ადამიანისა და ცხოველის სისხლში ინფექციურ დაავადებათა და იმუნიზაციის შედეგად. აგლუტინაციის რეაქციას დიდი მნიშვნელობა აქვს მრავალი ინფექციური დაავადების (მუცლის ტიფი, ბრუცელოზი და სხვა) დიაგნოსტიკისათვის, სისხლის ჯგუფების დასადგენად, მიკრობთა სახეობებისა და ტიპების დიფერენცირებისათვის და სხვა. აგლუტინაციის რეაქცია ხდება სამ შემთხვევაში, როდესაც: ბაქტერიული ან სისხლის წითელი უჯრედები შეეწებება ანტისხეულებთან ან გარკვეული მოლეკულებთან რთული კომპლექსის წარმოქმნით. ხსნადი ნაწილაკები შეკავშირდებიან უფრო დიდ მასებად და შემდგომ ხდება მათი პრეციპიტაცია. ალერგიული რეაქციის დროს, როდესაც უჯრედები შეკავშირდებიან უცხო ნივთიერებების - ანტიგენების საწინააღმდეგოდ. ჰემაგლუტინაცია არის სისხლის წითელი უჯრედების - ერითროციტების - შეწებება. ასეთ შემთხვევაში აგლუტინაციის გამომწვევ ნივთიერებას - აგლუტინინს ეწოდება ჰემაგლუტინინი. სისხლის შეთავსებაზე ანალიზის დროს, თუ დონორისა და რეციპიენტის სისხლის სინჯების ერთდროული ინკუბაციისას ადგილი ექნება აგლუტინაციის რეაქციას, ამბობენ, რომ დონორის სისხლი შეუთავსებელია პაციენტის სისხლთან. ლეიკოაგლუტინაცია აგლუტინაციის ის სახეა, როდესაც „შეწებდება“ სისხლის თეთრი უჯრედები - ლეიკოციტები, მისი გამომწვევებია ლეიკოაგლუტინინი და ფიტოჰემაგლუტინინი (PHA-L, PHA-E). აგლუტინაციის რეაქცია გამოიყენება სპეციფიკური ბაქტერიული აგენტის იდენტიფიცირებისათვის. ეს არის მნიშვნელოვანი დიაგნოსტიკური მეთოდი, ვინაიდან „ნაწილაკების შეწებება“ სწრაფად ხდება და იოლად განსახორციელებელი ანალიზია. 1896 წელს, ორმა ბაქტერიოლოგმა, ჰერბერტ ედვარდ დურჰამმა (?-1945) და მაქს ვონ გრუბერმა (1853-1927), აღმოაჩინეს სპეციფიკური აგლუტინაციის მოვლენა, რასაც ეწოდა გრუბერ-დურჰამის რეაქცია. გრუბერმა შემოიღო ტერმინი აგლუტინინი (ლათინურიდან ნაწარმოები სიტყვა), ეს შეიძლება ყფილიყო ნებისმიერი ნივთიერება, რომელიც გამოიწვევდა უჯრედების აგლუტინაციას - „შეწებებას“. გრუბერისა და დურჰამის 1896 წლის აღმოჩენას პრაქტიკული გამოყენება მოუძებნა ფრანგმა ექიმმა ფერნანდ ვიალმა (1862-1929). მან აგლუტინაციის რეაქიცის საფუძველზე შეძლო მუცლის ტიფის დიაგნოსტირება. ვიდალმა აღმოაჩინა, რომ მუცლის ტიფის გამომწვევის მატარებელი ადამიანის სისხლის შრატი იწვევდა მუუცლის ტიფის ბაქტერიების აგლუტინაციას. მაშინ როცა, ჯანმრთელი ადამიანისშრატი იგივე რეაქციას არ იწვევდა. ეს იყო სეროდიაგნოსტიკის პირველი შემთხვევა - ვიდალის ტესტი. 1900 წელს ავსტრიელმა ექიმმა კარლ ლანდშტინერმა აგლუტინაციის რეაქციას სხვა, არანაკლებ მნიშვნელოვანი გამოყენება მოუძებნა და სისხლის შეთავსების ტესტი ჩაატარა. ამ ტესტით მან დასაბამი დაუდო სეროლოგიის განვითარებასა და სისხლის გადასხმის უსაფრთხო და წარმატებულ განხორციელებას. მაკროფაგი იმუნური სისტემა ქართული საბჭოთა ენციკლოპედია, ტ. 1, თბ., 1975. — გვ. 60. ↑ რ. დგებუაძე, ა. აბესაძე: მოკლე სამედიცინო განმარტებითი ლექსიკონი 1988, გამომც. "განათლება", თბილისი
შენჯენის მეტროპოლიტენი

შენჯენის მეტროპოლიტენი (ჩინ.: 深圳地铁) — მეტროპოლიტენი სისტემა ჩინეთის ქალაქ შენჯენში. გაიხსნა 2004 წლის 28 დეკემბერს. 2008 წლის მონაცემებით შედგება 2 ხაზზე არსებული 19 სადგურისგან. საერთო სიგრძეა 22 კმ. მართავს შენჯენის მეტროპოლიტენის კომპანია (Shenzhen Metro Company, SZMC). 2 მოქმედ ხაზს გააჩნია შემდეგი ნომრები — 1 და 4. ხაზი 1-ის („შენჯუანი“ — „ლოხუ“) სიგრძე 16,6 კმ.-ია. შედგება 15 სადგურისგან და მიემართება დასავლეთიდან სამხრეთისაკენ. ხაზი 4-ის („შაონიანგდუნი“ — „ჰუანგანი“) სიგრძე 5,3 კმ.-ია. შედგება 5 სადგურისგან და მიემართება ჩრდილოეთიდან სამხრეთისაკენ. შენჯენის მეტროპოლიტენის ორივე ხაზი გახსნა ერთდროულად 2004 წლის 28 დეკემბერს. 2007 წლის 20 ივნისს ხაზ 4-ს დაემატა 1 სადგური. 2009 წლისათვის დაგეგმილია ხაზი 4-ის გაგრძელება ჩრ.-ით 16 კმ.-ზე. ასევე ხაზი 3-ის გახსნა, რომლის სიგრძეც შეადგენს - 32,7 კმ.-ს. 2010 წელს კი ხაზი 1 უნდა 14კმ.-ით უნდა დაგრძელდეს. ასევე, უნდა გაიხსნას ხაზი 2 (14,4კმ.) და რამდენიმე სხვა ხაზიც. დაახლოებით 20 წელში, ხაზთა საერთო სიგრძე უნდა შეადგენდეს - 360 კმ.-ს. ძირითადად გამოყენებულია Movia 456-ისა და Bombardier-ის წარმოებული ვაგონები. ორივე ხაზზე გამოიყენება ექვსვაგონიანი შემადგენლობა. მეტროპოლიტენების სია ოფიციალური საიტი შენჩჟენის მეტროპოლიტენი საიტზე UrbanRail დაარქივებული 2011-05-26 საიტზე Wayback Machine.
ტიანძინის მეტროპოლიტენი

ტიანძინის მეტროპოლიტენი (ჩინ.: 天津地铁, ფინინი Tiānjīn dìtiě) — ტრანსპორტის სახეობა ტიანძინში, რომელიც გაიხსნა 1984 წელს (მეორე მეტროპოლიტენი ჩინეთში პეკინის შემდეგ). დღეისათვის გახსნილია 21 სადგური 1 ხაზზე და 19 - 9-ზე (მსუბუქი მეტრო), ქალაქის ცენტრსა და ბოჰაის ზღვის სანაპიროზე არსებულ ბინჰაის შორის. მგზავრობის ღირებულება დამოკიდებულია მარშრუტზე. საშუალოდ 1 ხაზზე მგზავრობა ღირს 2-5 იუანი, 9 ხაზზე კი - 2-6 იუანი. 1 ხაზი მუშაობს - 5:00-23:00 საათებში. 9 ხაზი - 6:30-21:00 საათებში. მეტროს მშენებლობა დაიწყო 1970 წელს. I ხაზი, რომელიც 8 სადგურისგან შედგებოდა, გაიხსნა 1984 წლის 28 დეკემბერს. სადგურები 2-3 მ. სიღრმეზე იყო. I ხაზი 2001 წლის 9 ოქტომბერს რეკონსტრუქციისათვის დაიხურა და 2006 წელს გაიხსნა 22 სადგურით. დღეისთვის მოქმედი მე-9 ხაზის მშენებლობა დასრულდა 2003 წლის 30 სექტემბერს, საცდელად გაიხსნა 2004 წლის 28 მარტს. 2006 წლის 1 მარტს კი მოხდა მისი საბოლოო გახსნა. 2006 წლის 28 მარტიდან ხაზი მთლიანად ავტომატური მართვის სისტემაზე გადაიყვანეს. მეტროპოლიტენების სია ტიანძინის მეტროპოლიტენი საიტზე urbanrail.net დაარქივებული 2008-07-28 საიტზე Wayback Machine. Binhai Mass Transit - მსუბუქი მეტროს ხაზის მმართველი კომპანია დაარქივებული 2008-09-29 საიტზე Wayback Machine.
ნანკინის მეტროპოლიტენი

ნანკინის მეტროპოლიტენი (ჩინ.: 南京地铁) — მეტროპოლიტენის სისტემა ჩინეთის ქალაქ ნანკინში. ჩინეთის სტანდარტებით მიეკუთვნება მსუბუქლიანდაგიან ტრანსპორტს. შედგება 1 ხაზზე არსებული 16 სადგურისგან. გაიხსნა 2005 წლის სექტემბერში. ნანკინში მეტროპოლიტენის მშენებლობა 2000 წელს დაიწყეს. საცდელი მატარებლები I ხაზზე გაუშვეს 2005 წლის 15 ივნისს. რეგიონი მგზავრებისთვის გაიხსნა 27 აგვისტოს, ოფიციალურად კი — 2005 წლის 3 სექტემბერს. ხაზი 1 მიმართულია ქალაქის ჩრდილო ნაწილიდან სამხრეთისკენ, შორეული მოსახვევით დასავლეთისკენ. ხაზთა საერთო სიგრძე 17 კმ.-ია. აქედან 11 კმ. მიწისქვეშაა და 6 კმ. მიწისზედა. 2 რეგიონია მიწაზე — ჩრდილო და ცენტრალური, სულ 5 სადგურით. ჩრდილოეთით საბოლოო გაჩერებაა „მაიგაოციაო“, დასავლეთით — „ოლიმპიური სტადიონი“. არსებობს 2 სარკინიგზო გზაზე გადასაჯდომი ხაზი — „ნანკინის სადგური“ და „ჩჟუნხუამენი“ („ჩინეთის კარები“). შენდება ხაზი 2, 20 სადგურით და 25,15 კმ. სიგრძით. გახსნა იგეგმება 2009 წლის ნოემბრისთვის. დაწყებულია ხაზი 3-ის (სიგრძე - 15 კმ.) მშენებლობაც, რომელიც ასევე უნდა დასრულდეს 2009 წელს. 2010 წელს კი უნდა გაიხსნას ხაზი 1-ის გვერდითი შტო, სადგურ „ანდემენიდან“ სამხრეთით მიმავალი, 18 კმ. სიგრძითა და 12 სადგურით. ხაზზე მუშაობს 20 ექვსვაგონიანი Alstom-ის და ადგილობრივი კომპანია Nanjing Puzhen-ის წარმოებული მატარებელი, რომლებიც შეიძინეს 2002 წელს. 2007-2008 წლებში დამატებით შეიძინეს 270 ვაგონი. მეტროპოლიტენების სია ოფიციალური საიტი დაარქივებული 2006-04-27 საიტზე Wayback Machine. ნანკინის მეტროპოლიტენი საიტზე urbanrail.net დაარქივებული 2012-08-12 საიტზე Wayback Machine.
ლეტიცია ტაილერი

ლეტიცია ქრისტიან ტაილერი (Letitia Tyler (née Christian) (დ. 12 ნოემბერი, 1790 — გ. 10 სექტემბერი, 1842 ) — აშშ-ის მეათე პრეზიდენტ ჯონ ტაილერის პირველი მეუღლე და აშშ-ის პირველი ქალბატონი 1841 წლიდან სიკვდილამდე. Letitia Tyler at Findagrave
კაპიტანი ამერიკა

კაპიტანი ამერიკა (ინგლ. Captain America) — კომპანია Marvel Comics-ის პერსონაჟი. ის მწერალმა ჯო საიმონმა და მხატვარმა ჯეკ კირბიმ შექმნეს. პირველად გამოჩნდა კომიქსში Captain America Comics #1 (მარტი 1941წ.). ის იყო ფაშისტებთან მებრძოლი სუპერგმირი. ეს კომიქსი 75-მდე ქვეყანაში იქნა გამოცემული. თუმცა მეორე მსოფლიო ომის დასრულების შემდეგ იგი სიუჟეტის მიხედვით გაურკვეველ ვითარებაში გაუჩინარდა. კომიქსში სახელწოდებით საოცარი ისტორიები #114 (ნოემბერი 1963), გამომცემლობა მარველ კომიქსმა, მხატვარ ჯეკ კიბრისთან და ავტორ-რედაქტორ სტენ ლისთან ერთად, ფანტასტიკური ოთხეულის წევრი ჯონი შტორმის დახმარებით კომიქსებში დააბრუნეს კაპიტანი ამერიკა, როგორც მეორე მსოფლიო ომის გმირი, რომელმაც მრავალი წელი გაატარა გაურკვევლობაში. თუმცა შემდეგ ის აღმოჩნდა თვითმარქვია, რომელიც ჯონ შტორმმა დაამარცხა. გარკვეული დროის შემდეგ შემდეგ კვლავ აღადგინეს კაპიტანი ამერიკა (ნამდვილი კაპიტანი) კომიქსში The Avengers #4 (მარტი 1964), მისი გაუჩინარების მიზეზი აღმოჩნდა ის რომ მეორე მსოფლიო ომის ბოლო დღერებში ის დაზიანებული თვითმფრინავით ატლანტის ოკეანეში ჩავარდა და ათეულობით წლები გაყინულმა გაატარა. დაბრუნების შემდეგ კაპიტანი მალევე გახდა შურისმაძიებელთა ლიდერი. კაპიტან ამერიკას შეუყვანეს ეგრეთ წოდებული „სუპერ-ჯარისკაცის შრატი“, რომელიც მოიცავდა ექსპერიმენტს სუპერ-ჯარისკაცის გამოყვანის თაობაზე, თუმცა შრატი უფრო ძლიერი აღმოჩნდა, ვიდრე მოელოდნენ და შემქმნელების იმედი გაამართლა. კაპიტან ამერიკას აქვს ზეადამიანური ფიზიკური შესაძლებლობები, მას თავისი ფიზიკური ძალით შესწევს 5-დან 12 ტონამდე ტვირთის აწევის საშუალება, ასევე გააჩნია ზეადამიანური სისწრაფე, გამძლეობა, ამტანობა და ენერგიულობა. აქვს ზეადამიანური გაუმჯობესებული რეფლექსები - კაპიტანი ტყვიებსაც კი იცილებს. აქცს ზეადამიანური მხედველობა, სმენა და ყნოსვა. აქვს ასწრაფებული რეგენერაციის და სწრაფად განკრუნების უნარი - კაპიტანი სამჯერ განიკურნა თავში ნასროლი ტყვიის შემდეგ, იგი ადამიანებზე სწრაფად იხორცებს ჭრილობებს. აქვს ასწრაფებული მეტაბოლიზმი. აგრეთვე აქვს იმუნიტეტი დაავადებებზე და ტოქსიკურ შხამებზე, იმუნურია შოკერებზე და დამაძინებელ საშუალებებზე. კაპიტანი ამერიკა მარველის კომიქსებში ითვლება ერთ-ერთ საუკეთესო ბრძოლის უნარიანად, ფლობს უამრავ საბრძოლო ხელოვნებას (დაახლოებით 150-მდე) და დახვეწილი აქვს თავისი გამოგონებული ტექნიკები. არის უმაღლესი დონის და საუკეთესო სტრატეგიების შემმუშავებელი. კაპიტან ამერიკას ბიოგრაფია საიტზე Marvel.com
კუალა-ლუმპურის მეტროპოლიტენი

კუალა-ლუმპურის მეტროპოლიტენი წარმოდგენილია ჩქაროსნული მსუბუქი მეტროს სახით და მალაიზიის დედაქალაქის ტრანსპორტის ძირითად სახეობად მიიჩნევა. ხაზები როგორც კუალა-ლუმპურს, ასევე მის შემოგარენს ემსახურება. სარკინიგზო შემადგენლობა 1998 წლიდან ბომბარდიერის ტიპის 35 მარკის ვაგონებს იყენებს. მატარებლების ძირითადი ნაწილი ავტომატიზებულია და უმემანქანეოდ იმართება. მეტროპოლიტენების სია
ბოდეს მუზეუმი

ბოდეს მუზეუმი (გერმ Bode-Museum) — სამხატვრო მუზეუმი ბერლინში, სამუზეუმო კუნძულის ანსამბლში, სადაც ქანდაკებები, ბიზანტიური ხელოვნება და სამონეტო კაბინეტია წარმოდგენილი. მუზუმი 1904 წელს დაარსდა. ექვსწლიანი რესტავრაციის შემდეგ კი 2006 წლის 17 ოქტომბერს გაიხსნა. ბერლინში ხელოვნების მუზეუმის შექმნის იდეა 1871 წელს შეიქმნა კაიზერის კარზე, კრონპრინცის გარემოცვაში, ასევე, ოდნავ მოგვიანებით, იმპერატორ ფრიდრიხ III-ის დროს. კონკრეტული წინადადებები ვილჰელმ ფონ ბოდემ წამოაყენა. კარის არქიტექტორმა ერნსტ ფონ ინემ 1897-1904 წლებში სამუზეუმო შენობა ააგო ბოდეს მიერ შეგროვებული ფერწერული და სკულპტურული კოლექციისთვის. მუზეუმი 1904 წლის 18 ოქტომბერს, 1888 წელს გარდაცვლილი ფრიდრიხ III-ის დაბადების დღეს გაიხსნა. ნეობაროკოს სტილში შესრულებული შენობა სამუზეუმო კუნძულის ჩრდილო-დასავლეთ დაბოლოებაზე, 6 000 მ² განლაგებული და არასწორი სამკუთხედის ფორმით არის წარმოდგენილი. ვიკისაწყობში არის გვერდი თემაზე: ბოდეს მუზეუმი Sculpture Collection and Museum of Byzantine Art დაარქივებული 2009-06-15 საიტზე Wayback Machine. Numismatic Collection დაარქივებული 2010-09-15 საიტზე Wayback Machine.
სამუზეუმო კუნძული

სამუზეუმო კუნძული (გერმ. Museumsinsel) — სახელწოდება, რომელიც მდინარე შპრეეზე მდებარე კუნძულ შპრეინზელის ჩრდილოეთ დაბოლოებამ მიიღო. სამუზეუმო კუნძული მსოფლიოს სხვადასხვა მხრიდან ჩამოსული ტურისტებისა და ხელოვნების მოყვარულთა მიზიდულობის ცენტრია. 1999 წლიდან არქიტექტურული და კულტურული ანსამბლი იუნესკოს მსოფლიო საგანძურის სიაშია შეტანილი. შუა საუკუნეებში კუნძულ შპრეინზელის ჩრდილოეთი ნაწილი ჭაობიან ტბორებს წარმოადგენდა. სამხრეთ ნაწილში XIII საუკუნეში ქალაქი კელნი გაჩნდა, ხოლო მისი ჩრდილოეთი ნაწილი ოდნავ მოგვიანებით ბერლინის საქალაქო სასახლის ბაღის ნაწილი გახდა. XVII საუკუნეში შპრეეს მარცხენა ტოტი არხებით აღჭურვეს. გაჩნდა დღევანდელი არხი კურფერგრაბენი, რომლის მეშვეობითაც კუნძულის ჩრდილოეთი ნაწილი ამოშრა. შპრეესა და კურფერგრაბენს შორის კელნის მცირე კუნძულაკი წარმოიქმნა (Cöllnische Werder), სადაც XVII ს. მეორე ნახევარში ლიუსტგარტენი გაშენდა. 1748 წელს პომერანცენჰოფის ორანჟერეა ტროპიკული ხილით, პალმებითა და ეგზოტიკური მცენარეულობით რომ იყო წარმოდგენილი, სამდინარო ვაჭრობის ზრდა-განვითარების გამო, საწყობად გადაკეთდა. მოგვიანებით კუნძულს საწყობები და სათავსები დაამატას, მათ შორის, ფქვილისა და მარილისთვის. იუნესკოს მსოფლიო მემკვიდრეობის ძეგლები გერმანიაში მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: სამუზეუმო კუნძული
ლოს-ალამოსის ჭადრაკი

ანტიკლერიკული ჭადრაკი (ლოს-ალამოსის ჭადრაკი) — ჭადრაკი 6×6 დაფაზე კუების გარეშე. გამოიყენებოდა კიბერნეტიკის განვითარების ადრეულ ეტაპზე კომპიუტერებისთვის ჭადრაკის თამაშის სასწავლებლად. სახელი სიტყვათა თამაშშია:კუ ინგლისურად არის bishop (ეპისკოპოსი). ანტიკლერიკული ჭადრაკი ჩვეულებრივისგან შემდეგით განსხვავდება: დაფაზე არ არის მხედრები (შესაბამისად პაიკი მხედრად ვერ იქცევა); პაიკები ორმაგ სვლას ვერ აკეთებენ (შესაბამისად, აღება გასასვლელში შეუძლებელია); არ არის როკი.
მითქმა-მოთქმის კონტროლის ცენტრი

მითქმა-მოთქმის კონტროლის ცენტრები (ინგლ. Rumor control centers) — საზოგადოებრივი სამსახურის ტიპი, რომლის მიზანი სწორი ინფორმაციის გავრცელებაა (თუ ასეთი რამ შესაძლებელია არსებობდეს) კრიზისის, ტერორისტული თავდასხმის, ბუნებრივი კატაკლიზემის ან სხვა სამოქალაქო უწესრიგობის პერიოდში. სამსახურის მთავარი ფუნქციაა სატელეფონო ცენტრის ოპერირება, დაინტერესებული მოსახლეობის კითხვებზე პასუხის გასაცემად, რაც ზოგადად გამოწვეულია მიმდინარე მოვლენებზე ინფორმაციის სიმწირით ან მითქმა-მოთქმით. მუდმივი მითქმა-მოთქმის კონტროლის ცენტრები ემსახურება სპეციფიკური არეალის ადგილობრივ მოსახლეობას და ისინი ხშირად კერძო ინციდენტების გამო იქმნება. თანამედროვე საკომუნიკაციო საშუალებებმა, როგორიცაა ადგილობრივი ინტერნეტ-საიტები და რეგიონული 24-საათიანი სამაუწყებლო არხები, ამგვარი სამსახურების ეფექტურობა შეამცირა. თუმცა, მეორე მხრივ, ტექნოლოგიები, როგორიცაა ელექტრონული ფოსტა, მოკლეტექსტური შეტყობინებები და მისთანა კრიზისის პერიოდში მითქმა-მოთქმის გავრცელებას უფრო აჩქარებს. მაგ. ქალაქ ბალტიმორს, მერილენდი, მუდმივმოქმედი მითქმა-მოთქმის კონტროლის ცენტრი აქვს. Rumor Control - an extensive article from the Beyond Intractability Knowledge Base Project at the University of Colorado Rumor Control - a discussion with the director of Baltimore's Rumor Control Center
ეარ

ეარ (Air) შესაძლოა ნიშნავდეს: ეარ (თამაში) — იაპონური ვიდეო თამაში და ანიმაცია. ეარ (ინგლ. Air) — ჰაერი ინგლისურ ენაზე.
კუ (ჭადრაკი)

კუ, ოფიცერი (იუნიკოდი ♗♝) — ჭადრაკის ფიგურა. მოთამაშეები იწყებენ პარტიას ორ-ორი კუთი. პარტიის დასაწყის თეთრ კუებს უკავიათ c1, f1, ხოლო შავ კუებს c8, f8 უჯრები. კუს შეუძლია დიაგონალზე ნებისმიერ უჯრაზე გადაადგილება, იმ პირობით, თუ მის გზაზე სხვა ფიგურები არ დგანან. კუ ითვლება ეტლზე ნაკლებად , თუმცა მხედარზე მეტად ფასეულ ფიგურად.